**enditnow®**

**JAVASOLT TEVÉKENYSÉGEK**

# Alább felsorolunk néhány sikeres **enditnow®** rendezvényt, melyek számos szervezet munkáját segítik az USA-ban és világszerte. A kulturális közeghez és a hallgatóság igényeihez igazítva átdolgozhatjátok őket.

1. **Mentsük meg nőtársainkat - menet**: A gyülekezet és a helyi közösség tagjai részt vehetnek egy kb. három km-es felvonuláson, amivel kimutathatják az erőszak megállításának támogatását. A résztvevők a felvonulás végén túlélők elbeszéléseit hallgathatják meg, együtt énekelhetnek, és egyperces csöndességet tarthatnak az erőszak áldozatainak emlékére.
2. **Gyermekkampány:** Készíttessünk kézzel festett, vagy rajzolt köszönetnyilvánító képeslapokat (tenyérlenyomatokkal) körzetünk menedékhelyén élő kisgyermekekkel és juttassuk el a rendőrőrsre, a nevelőtisztekhez, bírákhoz és ügyészekhez.
3. **Iskolai nyílt nap:** Szervezzünk programokat, előadássorozatokat az iskolákban és közösségi házakban, melyek megismertetik az embereket az egészséges kapcsolatok fenntartásának módszereivel. Hívjuk meg a gyülekezet környezetében élőket is!
4. **Férfiak felvonulása az erőszak ellen**: Férfiak felvonulása a helyi tisztségviselők és prominens közösségi vezetők részvételével.
5. **Virrasztás**: Virrasztást szervezhetünk az erőszak elszenvedőinek és halálos áldozatainak emlékére és a bántalmazások megszüntetéséért végzett munka megünneplésére. Arra alkalmas helyszínt válasszunk a virrasztáshoz. Az ünnepségen zenét hallgathatunk, közösen imádkozhatunk, bibliai ígéreteket olvashatunk fel. Túlélők beszámolóit is meghallgathatjuk, illetve csendes perceket tarthatunk.
6. **Plakátok a könyvtárban:** Vegyük fel a kapcsolatot a helyi könyvtárral és velük együttműködésben helyezzünk el **enditnow®** információkat és szóróanyagokat jól látható és forgalmas helyeken a könyvtárban.
7. **Fogadalom-fal**: Környezetünk egyik forgalmas, szembetűnő pontján helyezzünk el egy szabadon álló táblát a *„Férfiak a nőkkel és a gyermekekkel együtt az erőszak ellen”* felirattal. A környék lakói feltűzhetik, vagy ragaszthatják aláírt fogadalmaikat erre a „falra”.
8. **Menedékházak látogatása és workshopok szervezése:** A menedékhely munkatársainak együttműködésével szervezzük meg a látogatások időpontját és kérjünk tőlük listát a szükséges személyes tárgyakról. A látogatások alkalmával ajánljuk fel vigasztalásunkat, imádkozzunk együtt velük és tartsunk szemináriumokat. Osszunk szét alapvető szükségleti cikkeket tartalmazó csomagokat az áldozatok és családtagjaik között.
9. **A gyógyulás napja:** Kérjük meg a helyi gyülekezeteket, hogy tartsanak délutáni **enditnow®** programokat. Egyeztessük a rendezvényt a helyi gyülekezeti vezetőkkel, kérjük meg őket, hogy képezzék ki a tagokat az erőszak témakörében és foglalkozzanak a bántalmazás lehetséges áldozataival a tagok sorában. Lássuk el nyomtatott anyagokkal és egyéb forrásokkal a lelkészeket.
10. **Vegyél részt benne! - nap:** Helyi rendezvényekhez toborozhatunk fiatalokat a randi-erőszak és egyéb, a mai fiatalokat érdeklő témakörök megvitatására. Legyenek jó szónokaink! A rendezvény végén önkéntesek posztereket, névjegykártyákat és brosúrákat oszthatnak szét.